टीना तांबे

टीना तांबे (जन्म 1977) एक भारतीय शास्त्रीय कथक नृत्यांगना और कोरियोग्राफर है। टीना को 2009 में नालंदा डांस एंड रिसर्च एकेडमी, मुंबई द्वारा नालंदा नृत्य निपुण की उपाधि से सम्मानित किया गया है।
 जीवनी 
टीना का जन्म इंदौर, भारत में हुआ। उन्हें अखिल भारतीय गंधर्व महाविद्यालय मंडल, मुंबई से नृत्य अलंकार की उपाधि प्राप्त है। देवी अहिल्या विश्वविद्यालय से कथक में एम॰ए॰ किया है।

कथक में उन्नत अध्ययन के लिए उन्हें संस्कृति मंत्रालय, भारत सरकार से छात्रवृत्ति मिली। टीना ने विक्रम विश्वविद्यालय से पीएचडी की उपाधि प्राप्त की तथा शोध पत्र भी प्रस्तुत किये हैं। टीना ने रंजना ठाकुर और् डॉ सुचित्रा हरमलकर (रायगढ़ घराने के पंडित रामलाल की शिष्या) से कथक में प्रारंभिक प्रशिक्षण प्राप्त किया। फिर 2001 में मुंबई में रहकर गुरु उमा डोगरा से तालीम हासिल की। 

टीना तांबे ने इंडिया हैबिटेट सेंटर, नेहरु सेन्टर, लंदन, नेशनल सेंटर फॉर द परफॉर्मिंग आर्ट्स, भारत भवन, नेहरु विज्ञान केंद्र, मुंबई और नेशनल इंस्टीट्यूट ऑफ कथक डांस में परफॉर्म किया है। उन्होंने इंटरनेशनल डॉक्यूमेंट्री फिल्म फेस्टिवल, काला घोड़ा कला महोत्सव, नटराज गोपीकृष्ण संगीत महोत्सव, कालिदास समारोह, खजुराहो डांस फेस्टिवल, बैजू बावरा संगीत समारोह (चंदेरी) और स्वामी हरिदास संगीत सम्मलेन सहित कई समारोहों में कथक की प्रस्तुतियां दे चुकी है। टीना जयपुर घराने से आती हैं।  श्रीलंका, मलेशिया और ग्रीस आदि कई देशो में प्रस्तुति दे चुकी हैं।

टीना, निनाद सेंटर फॉर परफार्मिंग आर्ट्स (विले पार्ले पूर्व, मुंबई) की संस्थापिका एवं संचालक भी है। यह संस्था कत्थक नृत्य की शिक्षा प्रदान करती है।  

वे निनाद शास्त्रीय संगीत समिति नामक स्वैच्छिक संस्था की भी संस्थापिका है जो कि भारतीय शास्त्रीय संगीत के प्रसार के उद्देश्य से स्थापित की गयी है। यह संस्था "निनाद कॉन्सर्ट सीरीज" के माध्यम से शास्त्रीय संगीत एवं नृत्य के कार्यक्रमों और कार्यशालाओं का आयोजन करती है।  

 पुरस्कार और सम्मान 
 मध्यप्रदेश प्रेस क्लब द्वारा मध्य प्रदेश रत्न पुरस्कार, 2022    
 कार्तिक कला अकादमी, इंदौर, द्वारा सन 2016 में कार्तिकराम कलानिधि पुरस्कार
 2009  में नालंदा नृत्य निपुण पुरस्कार 
 2003 में श्रिंगारमणि पुरस्कार 
 इन्हें भी देखें  
 कथक प्रवक्ता की सूची
सन्दर्भ

 बाहरी कड़ियाँ  

 कला संवाद पर डॉ टीना तांबे (लोकसभा टीवी)
 कार्यक्रम "सास बहु और बेटियां" के अंतर्गत प्रसारित साक्षात्कार "Exclusive: Dr. Tina Tambe's Kathak Day Out | A Journey Through Dance and Culture (आज तक) 
श्रेणी:कथक
श्रेणी:नर्तक
श्रेणी:1977 में जन्मे लोग
श्रेणी:जीवित लोग
श्रेणी:मध्य प्रदेश के लोग